Основна школа „Вук Караџић“

Мајиловац

ул. Вука Караџића бб

дел. бр. 72/18

15.3.2018. године

**Предмет:** Измена конкурсне документације

У складу са чланом 63. став 1. Закона о јавним набавкама („Службени гласник РС“ бр. 124/12, 14/15 и 68/15), Наручилац мења конкурсну документацију ЈН бр. 1/2018-Набавка Екскурзије ученика за школску 2017/2018. годину.

На страни 5-6/36 конкурсне документације, поглавље **„II ВРСТА, ТЕХНИЧКЕ КАРАКТЕРИСТИКЕ (СПЕЦИФИКАЦИЈЕ), КВАЛИТЕТ, КОЛИЧИНА И ОПИС ДОБАРА, РАДОВА ИЛИ УСЛУГА, НАЧИН СПРОВОЂЕЊА КОНТРОЛЕ И ОБЕЗБЕЂИВАЊА ГАРАНЦИЈЕ КВАЛИТЕТА, РОК ИЗВРШЕЊА ИЛИ ИСПОРУКЕ ДОБАРА, ЕВЕНТУЛАНЕ ДОДАТНЕ УСЛУГЕ И СЛ.“**, део који гласи

„ Период реализације једнодневне екскурзије – 25. мај 2018. године“

„ Период реализације дводневне екскурзије – 25./26. мај 2018. године“

„Садржај дводневне екскурзије - Први дан: полазак из Мајиловца у раним јутарњим сатима , аутобусом преко Крагујевца и Чачка стиже се до Овчар бање где се прави краћи одмор. Пут се наставља према Бајиној Башти до манастира Рача, где се ученици упознају са историјским подацима о настанку и развоју овог манастира. Том приликом планирана је и посета ХЕ“Перућац“. Пут се наставља према селу Кремна, где се ученици упознају са причом о чувеној породици Тарабић. Након тога креће се ка Златибору, где је превиђен смештај ученика, вечера и ноћење“, СЕ МЕЊА тако да гласи

„ Период реализације једнодневне екскурзије – крајем маја 2018. године“

„ Период реализације дводневне екскурзије – крајем маја 2018. године“

**„** Садржај: Први дан: полазак из Мајиловца у раним јутарњим сатима , аутобусом преко Крагујевца и Чачка стиже се до Овчар бање где се прави краћи одмор. Пут се наставља према Бајиној башти и селу Кремна, где се ученици упознају са причом о чувеној породици Тарабић. Након тога креће се ка Златибору, где је превиђен смештај ученика, вечера и ноћење”.

На страни 13/36 у поглављу „**V УПУТСТВО ПОНУЂАЧИМА КАКО** **ДА САЧИНЕ ПОНУДУ**“ у тачки 2. „НАЧИН НА КОЈИ ПОНУДА МОРА ДА БУДЕ САЧИЊЕНА“, се мења део који се односи на датум пријема и отварања понуда, тако да уместо 16.3.2018. стоји **19.3.2018. године.**

У свему осталом конкурсна документација остаје непромењена.

У Мајиловцу

дана 15.3.2018. године

Комисија за јавну набавку

Бојан Милојковић, секретар школе

Милица Урошевић Ићитовић, педагог

Иван Вељовић, шеф рачуноводства